recursal/SuperWikiNEXT-32B huggingface dataset:
دہلی کے آؤٹر رنگ روڈ کے وکاس پور پر واقع فلائی اوور
**فلائی اوور** (انگریزی: Overpass) ایسے کسی بھی برج، سڑک، ریل یا کوئی ڈھانچے کو کہا جاتا ہے جو سڑک یا ریل کی آمد و رفت کے راستے کو ایک متبادل شکل فراہم کرے۔

بر صغیر کے ممالک میں جیسے کہ بھارت، پاکستان اور بنگلہ دیش میں زیادہ فلائی اوور سڑک سے متعلق ہوتے ہیں۔ چونکہ سڑک پر پیادہ پا مسافرین کی اچھی خاصی تعداد ہوتی ہے، اس لیے گاڑیوں کو رک کر، دیکھ سنبھل کر آگے بڑھنا پڑتا ہے۔ تاہم فلائی اوور کی خصوصیت یہ ہوتی ہے کہ یہ عام طور سے گاڑیوں کے لیے متبادل راستہ فراہم کرتا ہے۔ اس میں پیادہ پا مسافرین عملًا مفقود ہوتے ہیں۔ اس کے علاوہ عام طور سے فلائی اوور سڑکوں کے بر عکس صرف یا دو جانب روانہ ہونے کے بنے ہوتے ہیں۔ ایک بار فلائی اوور چڑھنے کے بعد گاڑیوں کو دائیں بائیں جانے یا اچانک راستہ بدلنے کا اختیار نہیں ہوتا۔ وہ ایک سیدھے راستے پر گامزن ہوتے ہیں۔ کچھ فلائی اووروں میں گاڑیوں کا بھی تفرقہ ہو سکتا ہے، مثلًا یہ کہ دو پہیا گاڑیوں کی آمد پر روک لگی ہوتی ہے۔ کچھ فلائی اووروں میں رفتار کے چلانے کی تفصیلات طے ہوا کرتی ہیں۔ گاڑیوں کو اتنی ہی رفتار سے چلانا ہوتا ہے۔چونکہ فلائی اوور عام طور سے زمین کی سطح سے اوپر ہوتے ہیں، اس لیے ان پر کسی قسم کے ٹھہراؤ کی گنجائش نہیں ہوتی۔ وہاں کوئی دکان، اسکول یا اسپتال جیسی چیز نہیں ہوتی۔ بر صغیر میں ریل کی سہولت کے لیے بنے فلائی اوور عام طور سے مسافرین کو کسی بھی ریلوے اسٹیشن کے ایک پلیٹ فارم سے دوسرے پلیٹ فارم میں منتقل ہونے میں معاون ہوتے ہیں۔ کبھی کبھی یہ زمینی راستے کے متبادل ہوتے ہیں۔ کبھی کبھی یہ ہی ایک ذریعہ ہوتے ہیں۔ اور کبھی کبھی ریل محکمہ انھیں ہی ترجیح دینے کو کہتا ہے، کیونکہ ریل کی پٹریوں پر کبھی بھی بے حد تیزی سے ٹرین جا سکتی ہے، جس سے لوگوں کو جان و مال کا خطرہ ہوتا ہے۔ تاہم بیش تر ریل کے فلائی اوور ایسے ہوتے ہیں جن پر سے گاڑیاں نہیں گذر سکتی ہیں، ان پر سے صرف لوگ جا سکتے ہیں۔ بھارت میں ریلوے کرسنگ بھی ہوتے ہیں۔ یہ عام راستے ہوتے ہیں جہاں سے ریل گزرتی ہے۔ اگر لال بتی دکھے تو گاڑیوں کو روکنا ہوتا ہے اور ہری بتی پر گاڑیاں وہاں سے گذر سکتے ہیں۔ ایسی کچھ جگہوں پر فلائی اوور بھی ہوتے ہیں، مگر اس کا فائدہ ایک متبادل کے طور پر سرف پیادہ پا لوگوں کو ہوتا ہے، گاڑیوں بھی راستے جانے اور حتیاطی تدابیر اپنانے کی ضرورت ہے۔

ہمہ منزلہ فلائی اوور
--------------------

دہلی کے آشرم چوک سے وزیر آباد میں واقع سیگنیچر پل کی طرف جانے والے لوگوں کو مجنوں کا ٹیلا اور میٹکاف ہاؤس کے قریب ٹریفک ازدحام کے دیکھتے ہوئے فروری 2019ء سے وہاں کے محکمہ پبلک ورکس (پی ڈبلیو ڈی) نے تائیوان کی طرح ڈبل ڈیکر فلائی اوور بنانے کا منصوبہ بنایا ہے۔سیگنیچر برج سے لے کر میٹکاف ہاؤس تک تقریباً ایک کلومیٹر طویل 6 رویہ فلائی اوور تعمیر کیا جائیگا جس میں 250 میٹر طویل 2 منزلہ پل بھی شامل ہوگا۔یہ منصوبہ 320 کروڑ کی لاگت سے 2 سال میں مکمل کیا جائیگا۔پی ڈبلیو ڈی کے سینیئر افسر کے مطابق مجنوں کے ٹیلے اور میٹکاف ہاؤس کے قریب پاس آؤٹر رنگ روڈ پر ان 2 مقامات پر ٹریفک سگنل ہیں جس سے وزیر آباد سے آشرم کی طرف جانے والوں کو زبردست ٹریفک ازدحام کا سامنا کرنا پڑتا رہا ہے۔

مزید دیکھیے
-----------

* سڑک

حوالہ جات
---------

1. ↑  دہلی میں 2منزلہ فلائی اوور کی تعمیر
چترال قلعے کی تعمیر مقامی لوگوں نے اس وقت کے مقامی طرز تعمیر کے مطابق کی تھی۔ یہاں چترال کے حکمران یا مہتر رہا کرتے تھے۔ قلعہ کا قدیم حصہ خالص مقامی طرز تعمیر کا آئینہ دار ہے۔ یہ قلعہ 1895ء میں تعمیر کیا گیا تھا مگر اس پر حملے کے دوران بیشتر حصہ منہدم ہو گیا تھا۔ قلعے کا بنیادی حصہ 1926ء میں دوبارہ تعمیر کیا گیا، جس میں قلعے کا بیرونی حصہ، دربار ہال اور دفاتر کی عمارت تعمیر کی گئی جبکہ مزید تعمیر نو 1940ء کی دہائی میں ہوئی، جس میں مغل طرز کے مرکزی دروازے کی تعمیر بھی شامل ہے۔ یہ دروازہ اب بھی اپنی تمام تر خستہ حالی اور بدحالی کے باوجود خوش نما ہے۔قلعے کی بیرونی دیواریں، باغ کی دیواروں کی پرانی لکیر کے بارے میں بتاتی ہیں۔ پرانے قلعے کے ہر کونے پر ایک برج بنایا گیا جبکہ ایک مینار بھی تعمیر کیا گیا تھا۔ قلعے کے برج تقریباً 15میٹر بلند جبکہ مینار21 میٹر اونچا بنایا گیاتھا۔ ٹاور کے بالائی خانے میں داخلے کے لیے لمبی بیرونی سیڑھی تھی جو محاصرے کے دوران صرف اندھیرے میں ہی استعمال ہو سکتی تھی۔ پانی کا مینار ، جو دریا کے اُس پار سے دیکھا جا سکتا ہے وہ بھی بعد میں تعمیر کیا گیا تھا۔ برآمدے زمین سے اونچے بنائے گئے تھے، جن کی بالائی منزل پر رہائشی کمرے تھے۔ قلعے کا عقبی دروازہ ایک شکستہ بالکنی پر کھلتا ہے، جس کی ریلنگ اب موجود نہیں ہے۔اس کے شمال مشرقی برج میں داخل ہوں تو کھلی اور کم اونچائی والی سیڑھیاں بل کھاتی ہوئی اوپر لے جاتی ہیں۔ اوپر ایک چوکور کمرہ ہے، جس کی چھت جگہ جگہ سے اور فرش کہیں کہیں سے ٹوٹا ہوا ہے۔ اس کمرے کے چاروں طرف لکڑی کا برآمدہ ہے۔ قلعے کی کئی دیواریں، چھتیں، تہ خانے، کھڑکیاں، دروازے شکستہ حال اور اجاڑ ہیں۔ قلعے کے بعض حصے آج بھی قدرے بہتر حالت میں موجود ہیں، جس میں شاہی مہمان خانہ قابل ذکر ہے۔یہاں قدیم قندیلیں اور کاشی کاری سے مزئین دَرو دیوار کے علاوہ پشاور کے قدیم محلہ سیٹھیان کی حویلیوں جیسا آرائشی کام دیکھنے کو ملتا ہے۔ چھت پر موجود بڑے کمرہ خاص کو چترال کے مہتروں (حکمرانوں) کی تصاویر سے سجایا گیا ہے۔ قلعے کے باہر ماضی کی زنگ آلود توپیں بھی موجود ہیں۔ تاہم ،یہ قلعہ اس وقت کے جدید مغل طرزِ تعمیر کا ایک حسین امتزاج معلوم ہوتا ہے۔ قلعہ کی دو جانب بڑے بڑے سر سبز باغات موجود ہیں۔
جامعہ محمدیہ بھیرہوا

|  |  |
| --- | --- |
| جامعہ کا نام: | جامعہ محمدیہ 
 |
| مؤسس : | شیخ شفیق الرحمن سلفی
 |
| سنہ تاسیس: | 1994ء 
 |
| مقام: | غلہ منڈی ـ 6 بھیرہوا، نیپال 
 |

جامعہ محمدیہ، بھیرہوا، نیپال
----------------------------

**جامعہ محمدیہ** ایک دینی وتعلیمی ادارہ ہے، یہ ادارہ مولانا شفیق الرحمن سلفی کی انتھک کوششوں کا نتیجہ ہے، جہاں سلفیوں کا کوئی نام نشان نہ تھا اس گمنام جگہ میں انھوں نے قرآن و حدیث کی تبلیغ کے لیے کمر بستہ ہوئے، ایسے نازک موقع پر مہر علی نے آپ کی کافی مدد کی، ابتدا میں شیخ محترم کو اپنے گھر میں پر زور خوش آمدید کہا اور بعد میں آنے والے ہر مشکل وقت میں آپ کا بھرپور ساتھ دیا۔ مہر علی ایک سلفی ذہن کے با اخلاق شخص تھے، آپ پہلے وہ شخص ہیں جو بھیرہوا میں سلفیت کے فروغ کے لیے بے حد متمنی تھے۔ ممکن حد تک کوششیں بھی کرتے تھے۔ انھیں اس وقت کافی خوشی ہوئی جب شیخ شفیق الرحمن السلفی کو اپنے یہاں مبلغ کی شکل میں پایا، ان کا پر زور استقبال کیا، شیخ انھیں کے یہاں رہ کر دعوت وتبلیغ کا فریضہ دل وجان سے انجام دینے لگے، بعد میں علاقہ کے بچوں کو بھی مہر علی کے گھر میں تعلیم دینی شروع کردی۔ یہ سن 1991 ء کی بات ہے۔ یوں چار سال آپ مہر علی کے یہاں رہ کر سلفی علمی نشاط کو پروان چڑھائی۔ خطیب الاسلام مولانا عبد الرؤف جھنڈا نگری برابر بھیرہوا تشریف لاتے اور وہاں کے لوگوں میں قرآن وسنت کے فروغ کے لیے بڑے فکر مند تھے اس کے لیے ہرممکن کوشش بھی کرتے تھے، لیکن جب آپ نے شیخ شفیق الرحمن سلفی کی کوششوں کو دیکھا تو بہت خوش ہوئے اور یوں شیخ شفیق الرحمن سلفی نے مولانا عبد الرؤف جھنڈا نگری کی سرپرستی میں سنہ 1994 ء میں اس سلفی ادارہ کی بنیاد ڈالی۔ بھیرہوا نیپال کی سرزمین میں اہل حدیث کا یہ سب سے پہلا ادارہ ہے۔ اس ادارہ کے ذریعہ سلفیت کا کافی فروغ ہوا، ۔

تعلیمی شعبہ جات
---------------

ابتدائی درجہ سے جماعت رابعہ تک کے بچوں کو متشرع وبا صلاحیت علما کی نگرانی میں زیور تعلیم سے آراستہ کیا جاتا ہے۔ عربی، اردو کے ساتھ ساتھ انگلش، سائنس، ریاضی اور نیپالی جیسے عصری علوم کی بھی تعلیم دی جاتی ہے۔
قرآن کریم کو سینے میں محفوظ کرنے کا جذبہ رکھنے والے طلبہ کے لیے "تحفیظ القرآن الکریم "کا شعبہ بھی ہے۔

دعوتی شعبہ جات
--------------

عوام الناس میں خالص قرآن وسنت کی تعلیم کو فروغ دینے کے لیے ہی اس ادارہ کی بنیاد رکھی گئی ہے، یہی اس ادارہ کا مقصد ہے۔ جسے پورا کرنے کے لیے مختلف پروگرام کیے جاتے ہیں، غیر مسلموں میں اسلام کی تبلیغ کی جاتی ہے، مساجد میں خطبہ جمعہ کا انتظام کیا جاتا ہے، پمفلٹ اور دیکر مفید کتابوں کو مفت تقسیم کیا جاتا ہے اور آج کے اس برق رفتار زمانہ میں شوسل میڈیا سے وابستہ لوگوں کو بھی صحیح تعلیم دینے کی حتی الامکان کوشش کی جاتی ہے۔

### شعبہ نشر و اشاعت

**جامعہ محمدیہ** نے آج تک کئی علمی رسالے پمفلیٹ یا کتابچہ کی شکل میں شائع کیے ہیں۔ جو درج ذیل ہیں :
1۔ **بارش کے مسائل** ترتیب : الطاف الرحمن ابوالکلام سلفی

حوالہ جات
---------
اہل سنت دیوبند مسلک سے تعلق رکھنے والی جماعت سپاہ صحابہ پاکستان کا نام پہلے انجمن **سپاہ صحابہ** تھا۔ یہ جماعت 1944ء میں امرتسر میں قائم ہونے والی "تنظیم اہلسنت" نامی شیعہ مخالف جماعت کا تسلسل ہے جو 1984ء میں دیوبندی عالم مولانا نورالحسن بخاری کی وفات کے بعد انجمن سپاہ صحابہ کے نئے نام سے 1985ء میں پاکستانی پنجاب کے شہر جھنگ میں سامنے آئی۔جب جنرل پرویز مشرف نے جنوری 2002ء میں سپاہ صحابہ اور سپاہ محمد پر بابندی عائد کی تو اس جماعت کا نام بدل کر ملت اسلامیہ پاکستان رکھ دیا گیا۔اس کے بعد جماعت کانام بدل کر اھلسنت والجماعت رکھا گیا۔ مولانا حق نواز جھنگوی کو 1990ء میں قتل کر دیا گیا۔ حق نواز جھنگوی کے بعد ایثار الحق قاسمی اس جماعت کے سربراہ بنے، جنہیں 1991ء میں قتل کر دیا گیا۔ اس کے بعد ضیاء الرحمن فاروقی نے سپاہ صحابہ کی قیادت سنبھالی لی۔ ضیاءالرحمان فاروقی 18 جنوری 1997ء کو سپاہ محمد پاکستان کے بم حملے کا شکار ہوئے۔ اس کے بعد طارق اس جماعت کے سربراہ بنے، جو 2003ء میں اسلام آباد میں قتل کر دیے گئے۔90ء کی دہائی میں سپاہ صحابہ نے شیعوں پر کئی خونریز حملے کیے البتہ 1993ء میں سپاہ محمد پاکستان نامی شیعہ دہشت گرد تنظیم نے جوابی کارروائیوں کا آغاز کر دیا۔ سپاہ صحابہ کے اب تک کم وبیش ایک ہزار کارکن مارے جاچکے ہیں جن میں سے اکثر پاک فوج کے آپریشن یا پولیس مقابلوں میں ہلاک ہوئے۔ 2017ء میں اس جماعت پر بھی پابندی لگا دی گئی پھر 26 جون 2018ء کو شدت پسند عناصر کو قومی دھارے میں جگہ دینے کے فیصلے کے بعداہلسنت والجماعت پاکستان سے پابندی ہٹا لی گئی

مزید دیکھیے
-----------

* فرقہ واریت
* لشکر جھنگوی

یہ پارٹی ناموسِ رسالت ناموسِ صحابہ کرام رضی اللہ تعالیٰ عنہ کے بارے بنائی گئی تھی
تقریباً 120000 بارہ ہزار سے زائد افراد شہید ہوئے ہیں اس پارٹی کے الحمد للہ اب بھی قربانیاں دیں رہے ہے

حوالہ جات
---------

1. ↑  Andreas Rieck, "The Shias of Pakistan: An Assertive and Beleaguered Minority"، Oxford University Press, (2015)
2. ↑  Mainstreaming The Militants – Newspaper – Dawn.Com
3. ↑  An Alliance Between Islamic State and Lashkar-e-Jhangvi in Pakistan Was Inevitable | The Diplomat

| * د
* ب
* ت
سپاہ صحابہ |
| --- |
| قائدین جماعت | حق نواز جھنگوی ·  ضیاءالرحمن فاروقی ·  ایثار القاسمی ·  اعظم طارق ·  علی شیر حیدری ·  محمد احمد لدھیانوی ·  اورنگزیب فاروقی (تاحال) |
| سرپرست اعلیٰ | خلیفہ عبدالقیوم ·  محمد احمد لدھیانوی (تاحال) |
| ارکان و معروف شخصیات | ملک اسحاق ·  مختار احمد سیال |
**یوم جمہوریہ** (انگریزی: Republic Day) کئی ممالک میں ایک قومی اہمیت کا حامل دن ہے۔ یہ اکثر ممالک میں ایک قومی تعطیل اور کئی عوامی تقاریب کا بھی دن ہوتا ہے۔ یہ وہ دن ہوتا ہے جب کوئی ملک خود کو جمہوریہ قرار دے چکا ہو اور جنتری میں یہ دن اس وجہ ہر سال یاد گار بنا دیا گیا ہو۔ کوئی ملک اس وقت عمومًا جمہوریہ بننے کا درجہ حاصل کرتا ہے جب وہاں ایک صدر جمہوریہ کا عہدہ بھی وجود پزیر ہو، خواہ حکومت کا نظام صدارتی طرز کا ہو یا پارلیمانی اور کابینی نظام ہو جس میں صدر جمہوریہ کا عہدہ رسمی اور چند روایتی اقدامات کی ادائیگی ہی کے لیے مختص کیوں نہ ہو۔

یوم جمہوریہ (بھارت)
-------------------

مزید دیکھیں: یوم جمہوریہ (بھارت)

آزاد بھارت کا اپنادستور بنانے کے لیے ڈاکٹر بهیم راؤ امبیڈکر کی صدارت میں 29 اگست 1947ء کو سات رکنی کمیٹی تشکیل دی گئی تھی، جسے ملک کا دستور مرتب کرنے میں 2 سال 11 ماه اور 18دن لگے، دستور ساز اسمبلی کے مختلف اجلاس میں اس نئے دستور کی ہر ایک شق پر کهلی بحث ہوئی، پھر 26 نومبر 1949ء کو اسے قبول کر لیا گیا اور 24 جنوری 1950ء کو ایک مختصر اجلاس میں تمام ارکان نے نئےدستور پر دستخط کر دیا۔ 26 جنوری 1950ء کو اس نو تسلیم شدہ دستور کو نافذ کر کے پہلا "یوم جمہوریہ" منایا گیا۔ جس کے بعد سے اسی طرح ہرسال 26 جنوری کو "یوم جمہوریہ "کے طور پر پورے جوش وخروش کے ساتھ منایا جانے لگا۔

مزید دیکھیے
-----------

* یوم جمہوریہ (بھارت)

حوالہ جات
---------

1. ↑
گونگ گونگ (Gonggong) یا کانگ ہوئی (Kanghui) چینی اساطیر میں پانی کے دیوتا کا کردار ہے۔ گونگ گونگ ایک بڑا دیو نما عجیب الخلقت ہے جس کا ذکر چینی مذہبی اور لوک داستانوں میں پایا جاتا ہے اور کہا جاتا ہے کہ وہ سرخ بالوں والا اژدہا نما سانپ کی دم والا دیوتا ہے۔ اسے عموماً فسادی سمجھا جاتا ہے اور بہت سی کائناتی تباہیوں کا الزام بھی گونگ گونگ پر لگایا جاتا ہے۔ روایات کے مطابق ایک اہم اور طاقتور دیوتا سے ایک مقابلہ ہارنے کے بعد یا تو وہ مارا گیا تھا یا پھر علاقہ بدر کر دیا گیا تھا۔

داستان
------

گونگ گونگ کا تعلق چین کی متحارب ریاستوں کے دور 221 قبل مسیح کے عہد سے ہے۔ گونگ گونگ کا پہلا ذکر چو چی (Chu Ci)کی قدیم ترین نظم "استفسارات فردوسیہ" (Heavenly Questions)میں ملتا ہے جس میں اس پر الزام لگایا گیا ہے کہ اس نے زمین کے محوروں سے چھیڑخانیاں کی تھیں جن کی وجہ سے زمین جنوب مشرق اور آسمان شمال مغرب کی طرف لڑھک گئے تھے۔ ان محوری تبدیلیوں کے بارے میں توضیحات پیش کرتے ہوئے کہا جاتا ہے کہ کیوں برعکس دیگر چین کے دریا عموماً جنوب مشرق کو بہتے ہیں ، خصوصا دریائے زرد اور دریائے یانگ زی اور کیوں سورج، چاند، ستارے شمال مغرب کو چلتے ہیں۔عہد ہان خاندان کے ادب میں گونگ گونگ کے بارے میں زیادہ تفصیلی معلومات ہیں۔

گونگ گونگ کو مختلف اساطیری داستانوں میں عظیم سیلابوں کا بھی ذمہ دار ٹھہرایا گیا ہے۔ اکثر اس کے ساتھ اس کے مددگار یا نائب ژیانگ یاؤ (Xiangyao) یا ژیانگ لیو (Xiangliu) کا بھی ذکر ہے جس کے بارے میں کہا جاتا ہے کہ اس کا جسم سانپ کا تھا جس پر نو سر تھے۔

چینی اساطیر میں گونگ گونگ کو تخت فردوس کے دعوی کے لیے آگ کے چینی دیوتا ژو رونگ سے مقابلہ ہار جانے پر شرمسار بیان کیا جاتا ہے۔ اس دوران میں اس نے جھلا کر اپنا سر کوہ بوز ہاؤ میں دے مارا جس سے آسمان کو اٹھائے ستونوں میں سے ایک ستون کو نقصان پہنچا جس کے نتیجے میں آسمان شمال مغرب کو جھک گیا اور زمین جنوب مشرق کو سرک گئی اور اسی وجہ سے عظیم سیلاب اور تباہیاں رونما ہوئیں۔

اگرچہ نووا (Nüwa) دیوی نے عظیم کچھوے آؤ (Ao) کی ٹانگیں کاٹ کر اُس مسمار شدہ ستون کی جگہ لگائیں جس سے کم از کم عظیم سیلابوں اور تباہیوں کا تو خاتمہ ہو گیا لیکن دیوی ہلے ہوئے آسمان ، سرکی ہوئی زمین اور بھٹکے ہوئے سورج، چاند اور ستاروں کو اور چین کے دریاؤں پر ان کے پڑنے والے اثرات کو مکمل طور پر ختم نہ کر سکی۔

حوالہ جات
---------

1. 1 2  Yang & al. (2005), p. 124. sfnp error: no target: CITEREFYang\_&\_al.2005 (help)
شمس العارفین حضرت مخدوم مخدوم سیّد حسن شاہ قتال برصغیر میں سلسلہسہروردیہ کے معروف روحانی بزرگ ہیں۔ آپ کا مزار تحصیل کہروڑپکا، پاکستان سے پانچ کلو میٹر کی مسافت پر آپ کے نام سے منسوب"مخدوم حسن" نامی بستی میں موجود ہے۔ آپ علوم ظاہری و باطنی سے مالا مال تھے۔ آپ برصغیر پاک و ہند میں سلسلہ قادریہ کے بانی اور عظیم روحانی بزرگ حضرت سیّد مخدوم عبدالرشید حقانی کے فرزند ارجمندہیں۔ آپ کا زمانہ اولیائے کرام کا زمانہ مشہور ہے۔ مشہور بزرگ شیخ بہاؤ الدین زکریا ملتانی، شیخ فرید الدین گنج شکر، شاہ شمس تبریزی،لعل شہباز قلندر، جلال الدین رومی اور جلال الدین سرخ بخاری، بو علی شاہ قلندر، حضرت صدر الدین عارف ان کے ہم عصر اولیاء تھے۔

ولادت
-----

آپ کی ولادت27 رمضان المبارک (ھجری نامعلوم) کو [ملتان]] کے قریب قصبہ مخدوم رشید میں ہوئی۔

نسب
---

آپ کا خاندانی تعلق ساداتِ بنی ہاشم سے ہے۔

ابتدائی تعلیم و تربیت
---------------------

حضرت مخدوم سیّد حسن شاہ قتال نے خالص علمی و روحانی اور صوفیانہ ماحول میں آنکھ کھولی اور بہت کم عمری میں مروجہ علوم کے مراحل طے کیے۔ آپ نے ابتدائی تعلیم اپنے والد محترم سیّد مخدوم عبدالرشید حقانی سے اور شیخ بہاؤ الدین زکریا ملتانی کے قائم کردہ مدرسہ بہایہ سے بھی حاصل کی۔

اولاد
-----

حضرت مخدوم سیّد حسن شاہ قتالؒ کو الله نے چار فرزند عطا فرمائے جنھیں الله نے خو ب عزت عطا کی۔ حضرت مخدوم سیّد حسن شاہ قتالؒ کی اولادوں سے متعلق مقامی طور پر ایک روایت مشہور ہے کہ آپ کے چاروں فرزند سیلاب کی زد میں آنے کی وجہ سے زندہ نہ رہے اور آپ کی کوئی نرینہ اولاد موجود نہیں۔ لیکن تحقیق کرنے کے بعد یہ بات معلوم ہوتی ہے کہ یہ روایت صرف ایک جھوٹی کہانی کی حد تک مشہور ہے۔ آپ کی نہ صرف نسل موجود ہے بلکہ کثیر تعداد میں آباد ہے۔ پاکستان کی سیاسی جماعت مسلم لیگ (ن) کے مشہور سیاست دان پیر اقبال شاہ جن کا تعلق ضلع لودھراں کے علاقے "مخدوم عالی" سے ہے ، آپ ہی کی نسل سے تعلق رکھتے ہیں۔

* مخدوم عالی سلطانؒ
* مخدوم سیّد نصر الله شاہؒ
* مخدوم سیّد محمد داؤد شاہ ؒ
* مخدوم سیّد محمد عیسی شاہؒ

برادران
-------

* مخدوم سیّد محمد سلطان شاہؒ۔
* مخدوم سیّد محمد ابو بکر ؒ(والد ماجد معروف روحانی بزرگ مخدوم سلطان ایوب قتال)۔
* مخدوم صدر الدین قتال ۔

وصال
----

آپ کے وصال کے بارے میں متضاد بیان موجود ہیں کہ کس سن میں ہوا۔

مزار و مقبرہ
------------

آپ کا مزار مبارک تحصیل کہروڑ پکا ، لودھراں سے 5 کلومیٹر کی مسافت پر "مخدوم حسن" نامی گاؤں میں موجود ہے۔ آپ کے عرس سال کے چوتھے مہینے کنک (گندم) کی کٹائی کے موقع پر ہوتا ہے،اس موقعے پر ایک میلے کا اہتمام ہوتا ہے جس میں بڑی تعداد میں عقیدت مند حاضر ہوتے ہیں ۔ آپ کی درگاہ کا انتظام آپ ہی کی آل و اولاد کے ذمہ ہے ۔

|  |  |  |
| --- | --- | --- |
| "| تحقیق و ترتیب : مخدوم سیّد عدنان شاہ | "|

حوالہ جات
---------

1. ↑   سوانح سلطان العارفین ، غوث زماں حضرت مخدوم عبد الرشید حقانی رحمتہ الله علیہ صفحہ 5 ۔
2. ↑  منبع البرکات ملفوظ شیخ شمس الدین (بحوالہ ازواج و اولاد مخدوم عبد الرشید حقانی رحمتہ الله علیہ)۔
3. ↑  تاریخ ملتان جلد اول ،باب مخدوم عبد الرشید حقانی، ناشر قصر الادب۔

* حضرت مخدوم عبد الرشید حقانی رحمتہ اللہ علیہ، جلد اول، حقانی اکیڈمی، مخدوم رشید ملتان۔
* منبع البرکت ترجمہ جامع الکرامات (بحوالہ ازواج و اولاد مخدوم عبد الرشید حقانی رحمتہ الله علیہ) صفحہ 46۔
**دی گرل آن دی ٹرین**  (انگریزی: The Girl on the Train)
برطانوی مصنف پاؤلا ہاکنز کا 2015ء کا ایک نفسیاتی سنسنی خیز ناول ہے جو تین مختلف خواتین سے تعلق کی پریشانیوں (جو زبردستی/کنٹرول کرنے والے مردوں کی وجہ سے ہوتا ہے) اور مرکزی کردار کے لیے شراب نوشی کے بارے میں بیان کرتا ہے۔ 
یہ ناول 1 فروری 2015ء  کو دی نیویارک ٹائمز فکشن بیسٹ سیلرز آف 2015ء کی فہرست پرنٹ اور ای بک میں پہلے نمبر پر آیا اور اپریل 2015ء تک مسلسل 13 ہفتوں تک ٹاپ پوزیشن پر رہا۔

کہانی
-----

یہ کہانی تین خواتین کے نقطہ نظر سے بیان کی گئی پہلی فرد کی داستان ہے: ریچل واٹسن، اینا بوائیڈ/واٹسن اور میگن ہپ ویل۔

ریچل واٹسن ایک 33 سالہ شرابی ہے، جو ٹام کے ساتھ اپنی شادی کے خاتمے سے پریشان تھی، جس نے اسے دوسری عورت کے لیے چھوڑ دیا۔ راحیل کی شراب نوشی کی وجہ سے اس کی نوکری چھوٹ گئی ہے۔ وہ کثرت سے جھکتی رہتی ہے اور اس میں بلیک آؤٹ ہوتا ہے۔ نشے میں رہتے ہوئے، وہ اکثر ٹام کو ہراساں کرتی ہے، حالانکہ ایک بار جب وہ ہوش میں آجاتی ہے تو اسے ان کاموں کی یاد نہیں رہتی ہے۔ ٹام نے اب اینا بوائیڈ سے شادی کر لی ہے اور اس کے ساتھ ایک بیٹی ہے، ایوی - ایک ایسی صورت حال جو ریچل کے خود کو تباہ کرنے والے رجحانات کو ہوا دیتی ہے، کیونکہ یہ ایک بچے کو حاملہ کرنے میں اس کی نااہلی تھی جس نے اسے شراب نوشی کی طرف راغب کرنا شروع کیا۔
ریچل ہر روز لندن سے ٹرین لینے کے اپنے پرانے معمول پر عمل کرتی ہے، ایک صبح 8:04 بجے اور دوسری شام 5:56 پر۔ اس کی ٹرین آہستہ آہستہ بلن ہائیم روڈ پر واقع اس کے پرانے گھر سے گزرتی ہے، جہاں اب ٹام، اینا اور ایوی رہتے ہیں۔ وہ ٹرین سے ایک پرکشش جوڑے کو بھی دیکھنا شروع کر دیتی ہے جو ٹام سے چند گھروں کے فاصلے پر رہتا ہے۔ وہ ان کی زندگی کو مثالی بناتی ہے (انھیں "جیسن" اور "جیس" کا نام دیتے ہوئے)، حالانکہ اسے اندازہ نہیں ہے کہ ان کی زندگی کامل سے بہت دور ہے۔ جوڑے کی بیوی، میگن ہپ ویل ("جیس") کا ماضی پریشان کن ہے۔ اسے اپنی زندگی بورنگ لگتی ہے اور محبت کرنے والوں کا ایک سلسلہ لے کر اپنی پریشانیوں سے بچ جاتی ہے۔ میگن نے ایک معالج ڈاکٹر کمال عابدک سے مل کر مدد طلب کی ہے۔ آخر کار، وہ اس پر ایک تاریک راز سے پردہ اٹھاتی ہے جو اس نے پہلے کبھی کسی سے نہیں چھپایا تھا۔

مزید دیکھیے
-----------

* شراب

حوالہ جات
---------

1. ↑  Janet Maslin (4 جنوری 2015)۔ "Another Girl Gone in a Tale of Betrayal – 'The Girl on the Train' by Paula Hawkins"۔ The New York Times۔ اخذ شدہ بتاریخ 1 جولائی 2016  تحقق من التاريخ في: `|access-date=, |date=` (معاونت)
2. ↑  "Best Sellers: Combined Print & E-Book Fiction"۔ The New York Times۔ 1 فروری 2015۔ اخذ شدہ بتاریخ 1 جولائی 2016  تحقق من التاريخ في: `|access-date=, |date=` (معاونت)
3. ↑  "Best Sellers : Hardcover Fiction"۔ The New York Times۔ 26 اپریل 2015۔ اخذ شدہ بتاریخ 1 جولائی 2016  تحقق من التاريخ في: `|access-date=, |date=` (معاونت)
**پرل ساگر** (پیدائش 1958، بیلفاسٹ ، شمالی آئرلینڈ ) ایک سابق شمالی آئرش سیاست دان ہیں۔

پس منظر
-------

ایک پروٹسٹنٹ پیدا ہوا، ساگر مشرقی بیلفاسٹ میں ایک سماجی کارکن بن گیا،  اور برطانوی فوج میں ایک سپاہی سے شادی کی۔  1996ء میں، اس نے مونیکا میک ویلیمز کے ساتھ مل کر قائم شدہ سیاسی جماعتوں کو درخواست دی کہ وہ شمالی آئرلینڈ فورم کے لیے اپنے امیدواروں میں خواتین کو شامل کریں۔ بہت کم جواب ملنے کے بعد، انھوں نے خود الیکشن میں کھڑے ہونے کے لیے شمالی آئرلینڈ خواتین کے اتحاد کی بنیاد رکھی۔  ساگر ایسٹ بیلفاسٹ میں پارٹی کی فہرست میں دوسرے نمبر پر تھا، لیکن منتخب ہونے میں ناکام رہا۔  تاہم، جیسا کہ پارٹی نے انتخابات میں مجموعی طور پر نواں مقام حاصل کیا، وہ دو ٹاپ اپ سیٹوں کی حقدار تھی، جو ساگر کو شمالی آئرلینڈ کی وسیع فہرست میں دوسرے نمبر پر ملی۔ 

ساگر 1997ء میں بیلفاسٹ سٹی کونسل کے لیے ناکام کھڑی ہوئیں،  اور وہ 1998 کے شمالی آئرلینڈ اسمبلی کے انتخابات میں مشرقی بیلفاسٹ میں دوبارہ ناکام رہیں۔  اپنی شکست کے بعد، وہ وائٹل وائسز پروجیکٹ کی کنسلٹنٹ بن گئی۔ اسے نئے سال کے اعزاز میں او بی ای بنایا گیا تھا۔

حوالہ جات
---------

1. 1 2  Tiffany Danitz, "Raising voices for peace in Ireland - Northern Ireland Women's Coalition", *Insight on the News*, 1 December 1997
2. 1 2  "Women's champion voices her delight", *Belfast Telegraph*, 31 December 1998
3. ↑  "1996 Forum Elections: Candidates in East Belfast", Northern Ireland Elections
4. ↑  "The 1996 Forum Elections and the Peace Process", Northern Ireland Elections
5. ↑  "Belfast City Council Elections 1993-2005", Northern Ireland Elections
6. ↑  "East Belfast", Northern Ireland Elections
**چینی کمیونسٹ پارٹی کی پولٹ بیورو اسٹینڈنگ کمیٹی** (انگریزی: Politburo Standing Committee of the Communist Party of China) (مخفف: پالٹ بیورو اسٹینڈنگ کمیٹی) چینی کمیونسٹ پارٹی کے چوٹی کے ارکان کا ایک گروہ ہے۔ مختلف وقتوں میں اس گروہ میں 5 سے لے کر 11 ارکان تک رہے ہیں۔ ابھی اس میں 7 ارکان ہیں۔ اس کمیٹی کو بنانے کا مقصد اہم امور سے متعلق بحث کرنا اور فیصلے لینا ہے جب پولٹ بیورو کا اجلاس نہیں ہو رہا ہو۔چینی کمیونسٹ پارٹی کے آئین کے مطابق چینی کمیونسٹ پارٹی کا جنرل سیکریٹری پولٹ بیورو اسٹینڈنگ کمیٹی کا رکن ضرور ہوتا ہے۔
پارٹی کے آئین نے یہ بھی واضح کر دیا کہ اسٹینڈنگ کمیٹی کا انتخاب مرکزی کمیٹی کریگی۔ البتہ حقیقی میدان عمل میں یہ محض ایک رسمی قانون بن کر رہ گیا ہے۔پولٹ بیورو کے ارکان کے انتخاب کا طریقہ کار وقت کے ساتھ کافی تبدیل ہوا ہے۔ ماؤ کے دور میں وہ خود ارکان کو منتخب کرتا تھا اور باہر کرتا تھا۔ لیکن دنگ شاؤپنگ نے مرکزی مشاورتی کمیٹی سے متعلق مکتلف جماعتوں کی رائے لینا شروع کی۔ 1990ء کی دہائی سے پولٹ بیورو اسٹینڈنگ کمیٹی کے ارکان کا انتخاب اسٹینڈنگ کمیٹی اور پولٹ بیورو کے موجودہ سابق ارکان کی آپسی رضامندی سے ہوتا ہے۔
آئین کے مطابق پی ایس سی پولٹ بیورو کو جوابدہ ہے اور وہ مرکزی کمیٹی کو مگر عملا اسٹینڈنگ کمیٹی کا اختیار سب سے زیادہ ہے حتی کی خود کمیونسٹ پارٹی سے بھی زیادہ۔ اور چونکہ چین ایک یک جماعتی ریاست ہے لہذا اسٹینڈنگ کمیٹی کا فیصلہ خود بخود قانون کی شکل اختیار کر لیتا ہے۔اس کے ارکان ہمہ وقت میڈیا اور بین الاقوامی سیاسی پنڈتوں کی نظر میں رہتے ہیں۔گزرتے وقت کے ساتھ ساتھ پی ایس سی کی ذمہ داری بڑھتی گئی ہے۔مثلا ثقافتی انقلاب کے دوران میں پی ایس سی کے اختیارات بہت محدود تھے۔
پی ایس سی کے ارکان کی درجہ بندی پروٹوکول کے حساب سے کی جاتی ہے اور اس پر بہت سختی سے عمل کیا جاتا ہے۔ جنرل سکریٹری (پارٹی کا صدر نشین) کا درجہ سب سے برا ہے۔ دیگر ارکان کے درجے مرور زمانہ کے ساتھ گھٹتے بڑھتے رہے ہیں۔1990ء کی دہائی کے بعد سے جنرل سکریٹری، قومی عوامی کانگریس کا صدر نشین، چینی عوامی سیاسی مشاورتی کونسل کا صدر نشین، مرکزی کمیشن برائے معائنہ نظم و ضبط کا سکریٹری، پارٹی کے اعلیٰ درجہ کے رہنما، وزیر اعظم چین اور سکریٹیریٹ کے اعلیٰ درجہ کے ارکان پی ایس سی کے ارکان رہے ہیں۔

حوالہ جات
---------

1. ↑  "16th National Congress of the Communist Party of China, 2002"۔ www.china.org.cn
2. ↑  Cheng Li (2016)۔ Chinese Politics in the Xi Jinping Era: Reassessing Collective Leadership (بزبان انگریزی)۔ Brookings Institution Press۔ ISBN 9780815726937۔ اخذ شدہ بتاریخ 18 اکتوبر 2017
3. ↑  Benjamin Kang Lim (20 November 2017)۔ "Exclusive: China's backroom powerbrokers block reform candidates - sources"۔ Reuters۔ اخذ شدہ بتاریخ 18 اکتوبر 2017
4. ↑  Benjamin Kang Lim (20 November 2017)۔ "Exclusive: China's backroom powerbrokers block reform candidates - sources"۔ Reuters۔ اخذ شدہ بتاریخ 18 اکتوبر 2017
حضرت داتا گنج بخش رحمۃ اللہ علیہ کشف المحجوب میں لکھتے ہیں کہ درویش ( فقیر ) وہ ہے جس کے پاس کچھ بھی نہ ہو اور نہ کسی چیز سے اس کا نقصان ہو۔ نہ تو اسباب دنیاوی کے موجود ہونے سے وہ غنی ہوتا ہو اور نہ ان کی عدم موجودگی سے ان کا محتاج ہو۔ اسباب کا ہونا نہ ہونا اس کے لیے برابر ہو اور اگر ان اسباب کی عدم موجودگی و دستیابی پر وہ خوش ہو تو جائز ہے۔ اس لیے کہ مشائخ صوفیا نے فرمایا ہے کہ درویش جتنا تنگدست ہوتا ہے اتنا ہی وہ خوش ہوتا ہے کیونکہ اسباب کا ہونا درویش کے لیے بہت برا ہے۔ یحی بن معاذ رازی رحمۃ اللہ علیہ فرماتے ہیں کہ صحیح فقیرکی علامت یہ ہے کہ بندہ کمال ولایت و قیام مشاہدہ کی صفت جاتے رہنے اور حق سے دور ہو جانے سے ڈرتا رہے۔ ردیم بن محمد رحمۃ اللہ علیہ فرماتے ہیں کہ فقیر کی تعریف یہ ہے کہ فقیر کا باطن اغراض نفسانی سے اور اس کا بدن آفت سے محفوظ ہو اور جو احکام اس پر فرض ہیں، برابر ادا ہوتے رہیں۔ ابو الحسن نوری رحمۃ اللہ علیہ فرماتے ہیں کہ فقیر وہ ہے کہ چیز کے نہ ہونے کی صورت میں خاموش رہے اور ہونے کی صورت میں اس کو خرچ کرے۔
مسلم فقیر جو اپنے مخصوص عقائد اور آئین ملی کی رو سے غربت و عسرت کی زندگی بسر کرنے کے پابند ہوتے ہیں۔ ان کے بے شمار سلسلے ہیں۔ اکثر سیلانی زندگی کے عادی ہوتے ہیں۔ ہمارے ملک میں قلندروں کے کچھ گروہ اسی ذیل میں آتے ہیں۔ ان میں بعض عورتوں کی طرح رنگین کپڑے اور زیور پہنتے ہیں۔ ان کا خیال ہے جس طرح آراستہ عورت مرد کو بھاتی ہے۔ اسی طرح وہ بھی خدا کے نزدیک مقبول ہوں گے۔ درویشوں کے چار بنیادی سلسلے ہیں۔

1۔ نقشبندی

2۔ سہروردی

3۔ قادری

4۔ چشتی

اپنے سلسلے میں آخر کار ان مین سے کسی ایک کے ساتھ تعلق رکھتا ہے۔ حضرت معین الدین چشتی اجمیر۔ خواجہ بختیار کاکی دہلوی۔ چشتیہ سلسلے سے تعلق رکھتے ہیں۔ سہروردی سلسلے کے سب سے معزز درویش حضرت بہا الدین زکریا ملتانی ہوئے ہیں جن کا مزار ملتان کے قلعے میں ہے۔ فارسی کے مشہور شاعر حضرت سعدی بھی اس سلسلے کے درویش تھے اور اس سلسلے کے بانی ابوحفص شہاب الدین سہروردی کے مرید خاص تھے۔ نقشبندی سلسلے میں حضرت مجدد الف ثانی کے نام سے ہر مسلمان واقف ہے۔ سلسلہ قادریہ کے بزرگوں کی گدیاں ملتان، اُچ اور بغداد میں ہیں۔

### اسلامی القاب

* امیرالمومنین
* امیر
* بے
* بیگ
* خلیفہ
* داعی
* درویش
* امام
* والی
* میر (لقب)
* مرزا (لقب)
* شیخ
* سید
* شاہ
* سلطان

|  |  |
| --- | --- |
|  | ویکی ذخائر پر **درویش** سے متعلق سمعی و بصری مواد ملاحظہ کریں۔ |

نگار خانہ
---------

* 
* 
* 
*
شيخ مقصود الحسن فيضي کریشی، ابو كليم، ایک ممتاز عالم دین، معروف سکالر، کہنہ مشق مدرس اور بے باک خطیب ہیں۔

جنوبی ایشاء کے علما ميں سب سے زیادہ لوگوں پراثر انداز ہونے والوں ميں ايك ہیں جو بھارت، پاکستان، مشرق وسطیٰ اور امریکہ میں اپنا دائرہ اثر رکھتے ہیں۔

فضیلۃ الشیخ مقصود الحسن فیضی حفظہ اللہ کا تعلق صوبہ اتر پردیش کے ضلع پرتاب گڑھ کے ایک علمی گھرانے سے ہے، آپ نے ہندوستان کی قدیم دینی سلفی درسگاہ جامعہ فیضِ عام مئوناتھ بھنجن سے سند فراغت حاصل کی ہے اور وہیں سے منشی فاضل اور مولوی عالم کی فراغت حاصل کی اور پھر علی گڑھ یونیورسٹی سے *بی اے* اور *ادیب کامل* کی ڈگری حاصل کرنے کے بعد آپ درس و تدریس کے میدان میں مختلف دینی درسگاہوں سے جُڑے رہے۔

آپ سنہ ١٩٨٤ء سے سعودی عرب میں دعوت وتبلیغ ،تالیف و تدریس اور دیگردینی خدمات انجام دے رہے ہیں۔

آپ دینی حلقوں میں اپنی اسلامی تحریروں کی جامعیت کے لیے نمایاں مقام رکھتے ہیں جن کا مصدر خالص قرآن و حدیث ہوتاہے۔

آپ موصوف کے مختلف عناوین پر دروس کا ایک کثیر مجمع مشہور یو ٹیوب پر بھی موجود ہے، عوام الناس میں آپ ایک اچھے خطیب مانے جاتے ہیں،آپ کے بیانات بہت مختصر لیکن سلیس و مدلل اور علم سے لبریز ہوتے ہیں۔

آپ نے 400 سے زائد موضوعات پر علمی بیانات دئے ہیں جو آڈیو کیسٹس اور سی ڈیز میں محفوظ ہیں۔

آپ کے اِسلامی دُروس کی ویڈیو سی ڈیز اور ڈی وی ڈیز ساری دُنیا میں دستیاب ہیں اور اُمتِ اسلامیہ میں اِصلاح کا کام کر رہی ہیں۔

آپ کی تصانیف
------------

1. حقوقِ مصطفی صلی اللہ وعلیہ و سلم
2. محبتِ رسول صلی اللہ و علیہ و سلّم
3. اہلِ کفر سے وفاداری یا بیزاری
4. وسیلے کی حقیقت
5. دجال اور اس کا فتنہ
6. جادو کا علاج
7. وحدت ادیان کا فتنہ
8. رؤية هلال
9. مختصر قيام رمضان

وغيره

آپ کے مشہور بیانات
------------------

1. اللہ کی مدد
2. عزت کا سر چشمہ
3. رسول صلی اللہ علیہ و آلہ وسلم بحیثیتِ شوہر
4. گھر کی اصلاح
5. اولاد کی تربیت
6. عورت کا پردہ
7. قیامت کے آثار (الايمان باليوم الآخر) سلسلة وار كل 16 c.d.
8. أئمة أربعة كي سيرت 10 c.d
9. اسراء أور معراج
10. اسلام كا تعارف
11. أم سليم۔

بیرونی روابط
------------

* مولانا کی کتابیں مفت ڈاون لوڈ کرنے کا رابطہ
* مولانا کی کتابیں مفت ڈاون لوڈ کرنے کا رابطہ
**نروپما دیوی** (7 مئی 1883ء - 7 جنوری 1951ء)  مرشد آباد ضلع کے برہام پور سے تعلق رکھنے والی ایک افسانہ نگار تھیں۔ اس کا ادبی تخلص *سریمتی دیوی* تھا۔

ابتدائی زندگی اور تعلیم
-----------------------

نروپما دیوی کے والد نفر چندر بھٹہ تھے جو ایک عدالتی ملازم تھے۔ وہ گھر میں تعلیم یافتہ تھی۔  نروپما نے اپنا بچپن بھاگلپور میں گزارا۔ وہ گھر میں تعلیم یافتہ تھی۔ اس کی شادی نوجوانی میں ہوئی تھی لیکن شادی کے فوراً بعد اپنے شوہر سے محروم ہو گئی۔ اپنی قبل از وقت بیوہ ہونے کے بعد، اس نے اپنے بڑے بھائی، بیبھوتی بھوسن بھٹہ اور شرت چندر چٹوپادھیائے سے متاثر ہوکر لکھنے کے لیے خود کو لاگو کیا۔ اس کی کہانیاں ایک ہاتھ سے لکھے میگزین میں شائع ہوئیں، جسے بیبھوتی بھوسن اور شرت چندر چلاتے تھے۔

تنقید
-----

2013ء میں سوپنا دتہ دی *ہندو* کے لیے لکھتی ہیں کہ نروپما دیوی ایک ایسی مصنفہ تھیں جنھوں نے "اس وقت کی سماجی برائیوں کے بارے میں بے خوفی سے لکھا: تعدد ازدواج، جبری شادیاں، جہیز سے متعلق تشدد اور بیوہ پن کا دل ٹوٹ جانا یا شوہر کی طرف سے ترک کر دیا جانا۔ ان کا کوئی قصور نہیں،" "بیواؤں کے ساتھ معاشرے کے بے رحم رویے کے بارے میں لکھا جنھوں نے محبت میں پڑنے کی ہمت کی اور سب سے بڑھ کر، مرد کے زیر تسلط دنیا میں خواتین کی بے بسی" اور "عورت کے نقطہ نظر سے کہانیاں سنائیں۔"

دیگر ناول
---------

اچھرنکھل ان کا پہلا ناول تھا۔ اس کے دیگر کاموں میں شامل ہیں:اناپورنار مندر (1913ء)، اسی نام کی فلم نریش مترا نے 1954ء میں بنائی تھی۔
،دیدی (1915ء) 
،عالیہ (1917ء)
،بدھیلیپی (1919ء) 
،شیاملی (1919ء) 
،بندھو (1921ء)
،امر ڈائری (1927ء)
،یوگنتر کتھا (1940ء)
،انوکارسا (1941ء)

اعزازات
-------

نروپما دیوی کو 1938ء میں 'بھوبن موہنی گولڈ میڈل' اور 1943ء میں کلکتہ یونیورسٹی سے ادب میں ان کی شراکت کے اعتراف میں 'جگتارینی گولڈ میڈل' ملا۔

حوالہ جات
---------

1. ↑  Women Writing in India: The twentieth century۔ Feminist Press at CUNY۔ 1993۔ صفحہ: 106۔ ISBN 9781558610293
2. ↑  "Devi, Nirupama - Banglapedia"۔ en.banglapedia.org (بزبان انگریزی)۔ اخذ شدہ بتاریخ 08 نومبر 2017
3. ↑
4. ↑  Women Writing in India: 600 B.C. to the early twentieth century۔ Feminist Press at CUNY۔ 1991۔ صفحہ: 363۔ ISBN 9781558610279
5. 1 2 3
ف**لاجیلم** ( /fləˈdʒɛləm/ ; سانچہ:Plural form : **flagella** ) ( لاطینی لفظ 'کوڑے' یا 'ہک' کے لیے) ایک بالوں جیسا ضمیمہ ہے جو بعض پودوں اور جانوروں کے نطفہ کے خلیوں، کوکیی بیضوں ( zoospores ) اور سوکشمجیووں کی ایک وسیع رینج سے حرکت پذیری فراہم کرنے کے لیے، نکلتا ہے۔  فلاجیلا والے بہت سے پروٹسٹ، فلیجیلیٹ کے نام سے جانے جاتے ہیں۔

ایک خوردبینی جسم میں ایک سے لے کر کئی فلاجیلا ہو سکتے ہیں۔ مثال کے طور پر ایک گرام منفی جراثیم *ہیلیکوبیکٹر پائلوری* اپنے فلاجیلا کو معدے کے ذریعے بلغمی استر تک پہنچانے کے لیے استعمال کرتا ہے جہاں یہ اپیتھیلیم کو نوآبادیات بنا سکتا ہے اور ممکنہ طور پر معدے کی خرابی اور السر کا سبب بن سکتا ہے، جو معدے کے کینسر پر بھی منتج ہوسکتا ہے۔ کچھ تیرنے والے بیکٹیریا میں فلیجیلم ایک حسی عضیے کے طور پر بھی کام کر سکتا ہے، جو خلیے کے باہر گیلے پن کے لیے حساس ہوتا ہے۔

بیکٹیریا ، آرکیا اور یوکریوٹا کے تینوں عالم میں فلیجیلم کی ساخت، پروٹین کی ساخت اور پروپلشن کا طریقہ کار مختلف ہے لیکن حرکت پذیری کے لیے اس کا فعل یکساں ہے۔ لاطینی لفظ فلیجیلم *flagellum* کا مطلب ہے "کوڑا" جو اس کی کوڑے کی شکل میں تیراکی کی حرکت کو بیان کرتا ہے۔ آرکیا میں فلیجیلم کو آرکیلم کہا جاتا ہے تاکہ اسے بیکٹیریل فلیجیلم سے ممتاز کیا جاسکے۔

یوکریوٹک فلاجیلا اور سیلیا ساخت میں یکساں ہیں لیکن ان کی لمبائی اور افعال مختلف ہیں۔ پروکاریوٹک فمبریا fimbriae اور پائلی pili مختلف افعال کے ساتھ چھوٹے اور پتلے ضمیمے ہیں۔

حوالہ جات
---------

1. ↑  K Jarrell، مدیر (2009)۔ Pili and Flagella: Current Research and Future Trends۔ Caister Academic Press۔ ISBN 978-1-904455-48-6
پروفیسر (ر) محمد شفیع الرحمان فیضی (ولادت 13 اپریل 1940 کٹن چھاٹہ وادی نیلم ۔ وفات 11 ستمبر 2014 بمقام اردو نگر ایبٹ آباد پاکستان)
نامور عالم دین تھے ۔ آزاد کشمیر کے موجودہ ضلع نیلم کے علاقہ کٹن کے گائوں چھاٹہ میں سید غلام محی الدین شاہ کے ہاں تیرہ اپریل 1940 کو ولادت ہوئی ۔ آپ اپنے بہن بھائیوں میں سب سے بڑے تھے ۔ اس وقت وہ علاقہ تحصیل ٹیٹوال میں شامل تھا بعد ازاں ٹیٹوال تقسیم ہو کر بھارت کے زیر انتظام کشمیر میں چلا گیا اور آزاد کشمیر کی تحصیل آٹھمقام کو ضلع مظفر آباد سے منسلک کر دیا گیا ۔ آپ نے ابتدائی تعلیم مقامی اسکول سے حاصل کی ۔ بعد ازاں سرگودھا سے ایم اے اسلامیات کی ڈگری حاصل کر کے 1977ء کو آرمی برن ہال کالج جوائن کیا ۔ تیس سال تک آرمی برن ہال کالج ایبٹ آباد میں درس وتدریس سے وابستہ رہے ۔ ان کی ذاتی لائبریری میں دسیوں ہزار کتب موجود ہیں ۔ 2004 میں کالج سے ریٹائرڈ ہوئے ۔ ریٹائرمنٹ کے بعد ایبٹ آباد اور مانسہرہ کے درمیان واقع قصبہ قلندرآباد کے محلہ اردو نگر میں مقیم ہوئے جہاں 11 ستمبر 2014 ء کو ان کا انتقال ہوا اور وہیں دفن ہوئے ۔ آپ سادات کے گھرانے سے تھے لیکن عمر بھر اپنی سیادت کا اظہار مخفی رکھا ۔ آپ انتہائی متقی ، خداترس ، ذہین اور پارسا انسان تھے ۔ ایک زمانہ آپ کی خوبیوں کا معترف تھا ۔ آپ کی اولاد پانچ بیٹوں اور ایک بیٹی سے ہے ۔ آپ کا سب سے بڑا بیٹا سید حبیب الرحمان شاہ پیرزادہ انیس سال کی عمر میں عین عالم شباب کے دوران بلڈ کینسر کی وجہ سے جاں بحق ہو گیا جس کی قبر ایبٹ آباد سلہڈ میں ہے بیٹے کی وفات کے دو سال بعد آپ کے والد سید غلام محی الدین شاہ کا بھی انتقال ہوا انھیں بھی سلہڈ میں اپنے پوتے کے پہلو میں دفن کیا گیا ۔ سلہڈ میں آپ کا قیام طویل عرصہ رہا آپ کے صاحب اولاد فرزندگان میں سے سید شفیق الرحمان شاہ (ولادت 24 مئی 1968 ء ) بی بی مریم طاہرہ (13 مارچ 1971ء ) سید منیب الرحمان شاہ پیرزادہ ( 24 مارچ 1975) سید عتیق الرحمان شاہ پیرزادہ ( یکم اگست 1977ء ) سید ضیا الرحمان شاہ پیرزادہ ( 1980) سید تنزیل الرحمان شاہ (1982) ہیں
آپ کی شادی آپ کی سگی خالہ ذاد بہن سیدہ فاطمۃ الزہرہ سے ہوئی ۔ آپ کی اہلیہ کا تعلق کنٹرول لائن کے دوسری طرف بھارتی زیر قبضہ کشمیر سے تھا جب کہ آپ خود پاکستانی کشمیر کے تھے
شجرہ نسب
پروفیسر (ر) محمد شفیع الرحمان فیضی ۔ بن ۔ سید غلام محی الدین شاہ ۔ بن سید حسین پیر شاہ ۔ بن ۔ سید مکرم پیر شاہ ۔ بن سید قاضی عبد الکبیر پیر شاہ بن سید عبد الخالق شاہ بن سید اکبر شاہ ۔ بن سید عارف شاہ ۔ بن سید حیدر شاہ ۔ بن سید علی شاہ ۔ بن سید عبداللہ شاہ ۔ بن سید مسعود الدین شاہ نروری جن کا شجرہ نسب انتالیس پشتوں پر جا کر حضرت امام حسن رضی اللہ تعالیٰ عنہہ سے ملتا ہے ۔ آپ امام حسن کے فرزند حضرت حسن مثنیٰ کی اولاد میں سے ہیں
**ایڈورڈ پینٹر** (پیدائش:5 نومبر 1901ء)|(وفات:5 فروری 1979ء) ایک انگریز کرکٹ کھلاڑی تھا جو ایک بہترین حملہ آور بلے باز اور بہترین فیلڈر تھا ان کی ٹیسٹ بلے بازی کی اوسط 59.23 اب تک کی ساتویں بلند ترین اوسط ہے اور انگریزوں میں ہربرٹ سٹکلف کے بعد دوسرے نمبر پر ہے۔ صرف آسٹریلیا کے خلاف پینٹر کی غیر معمولی اوسط 84.42 تھی۔

### ابتدائی زندگی اور کیریئر

اوسوالڈٹوسٹل، لنکاشائر میں پیدا ہوئے، پیینٹر نے جولائی 1926ء میں 24 سال کی نسبتاً بڑی عمر تک لنکاشائر کاؤنٹی کرکٹ کلب کے لیے اول درجہ کرکٹ میں ڈیبیو نہیں کیا۔ 1930ء تک کے کھلاڑی اور اگلے سال جولائی میں صرف اپنی پہلی سنچری اسکور کی، اپنے 48ویں فرسٹ کلاس میچ میں واروکشائر کے خلاف بالکل 100 رنز بنائے۔ اس نے اگلے ہی میچ میں دورہ کرنے والے نیوزی لینڈ کے خلاف 102 رنز بنائے اور اگست میں اسی اپوزیشن کے خلاف اپنا ٹیسٹ ڈیبیو کیا۔ تاہم، میچ بارش کی وجہ سے برباد ہو گیا، کھیل کے مقررہ تین دنوں میں سے پہلے دو میں کوئی کھیل ممکن نہیں تھا اور پیینٹر نے اپنی واحد اننگز میں صرف تین رنز بنائے۔ شاید ان کا سب سے مشہور ٹیسٹ آسٹریلیا کے خلاف 1932/33ء کے "باڈی لائن ٹور" پر آیا تھا۔ برسبین میں پیینٹر کو ٹنسلائٹس میں مبتلا ہسپتال لے جایا گیا، اس کے باوجود آسٹریلیا کے 340 کے جواب میں انگلینڈ کو 216/6 پر مشکل کا سامنا کرنا پڑا، بلے بازی کے لیے باہر آیا۔ ہسپتال میں رات گزارنے کے بعد، اس نے 83 رنز تک اپنا راستہ بنایا اور اپنی ٹیم کو پہلی اننگز کی غیر متوقع برتری حاصل کرنے میں مدد فراہم کی اور اگرچہ اس نے صرف چند گھنٹے فیلڈنگ کی، دوسری اننگز میں واپس آکر فاتح رنز بنانے کا اعزاز حاصل کیا۔ میکبے پر چھکے کے ساتھ۔ اس دورے پر اپنی پانچ اننگز میں پینٹر کی اوسط 61.33 رہی۔ پےنٹر اس وقت انگلینڈ کی ٹیم سے ایک وقت کے لیے باہر تھے، لیکن 1937ء میں ان کی کاؤنٹی فارم 2,904 رنز اور سسیکس کے خلاف پانچ گھنٹے کی ٹرپل سنچری نے انھیں نیوزی لینڈ کے خلاف واپس بلایا، ساتھ ہی ساتھ اگلے میں وزڈن کرکٹ کھلاڑی آف دی ایئر کا اعزاز بھی حاصل کیا۔ سال کا المناک 1938ء میں پائنٹر کی آسٹریلیا کے خلاف ایک اور شاندار سیریز تھی، جس کی اوسط 101.75 تھی اور ناٹنگھم میں ناٹ آؤٹ 216 رنز بنائے، اس وقت انگلینڈ میں ایشز ٹیسٹ کے لیے انگلینڈ کا ریکارڈ تھا۔ لارڈز میں جب لیس ایمز زخمی ہو گئے تھے تو انھوں نے وکٹ کیپر کے طور پر بھی بہت قابلیت سے کام کیا۔ پےنٹر اگلے موسم سرما میں جنوبی افریقہ کے خلاف ایک بار پھر بہت کامیاب رہا، اس نے آٹھ اننگز میں تین سنچریاں اور دو نصف سنچریاں اسکور کیں، جن میں ڈربن میں 243 کی اوسط 81.62 تھی۔ دوسری عالمی جنگ نے پیینٹر کے کیریئر کا مؤثر خاتمہ کیا، حالانکہ اس نے جنگ کے بعد کچھ خاص اور تہوار کے کھیل کھیلے۔ ان کی آخری فرسٹ کلاس اننگز کامن ویلتھ الیون کے لیے 1950/51ء میں بمبئی گورنرز الیون کے خلاف ناٹ آؤٹ 75 رنز تھی۔ اس کے بعد وہ ایک سیزن 1951ء کے لیے اول درجہ امپائر کے طور پر کھڑا رہا۔ اس نے اپنی باقی کام کی زندگی یارکشائر کی ایک مل میں اون کے ڈھیر لگانے میں گزاری۔

### ثقافت میں نمائندگی

پیینٹر کا کردار ایلن ڈیوڈ لی نے باڈی لائن میں ادا کیا تھا، جو 1932/33ء کے "باڈی لائن ٹور" کی ڈرامائی ہے۔

### انتقال

ان کا انتقال 5 فروری 1979ء کو کیلی, یارکشائر، انگلینڈ میں 77 سال کی عمر میں ہوا۔

مزید دیکھیے
-----------

* کرکٹ
* ٹیسٹ کرکٹ
* انگلستان قومی کرکٹ ٹیم
* انگلستان کے ٹیسٹ کرکٹ کھلاڑیوں کی فہرست

حوالہ جات
---------
سلطان مکرب کے چھٹے بیٹے گکھڑ ادمال کے وارث ممتاز سیاسی و سماجی شخصیت راجہ حسن اختر مرحوم کے صاحبزادے کرنل (ر) سلطان ظہور اختر کیانی

پیدائش
------

9 جون 1931ء کو کہوٹہ (ضلع راولپنڈی) میں پیدا ہوئے،
آپ کا نام شاعر مشرف علامہ محمد اقبال نے رکھا

عملی زندگی
----------

قائد اعظم محمد علی جناح نے آپکو نشان خدمت کے لقب سے نوازا تعلیم کے شعبے میں سلطان ظہور اختر کا ایک منفرد مقام ہے ذو الفقار علی بھٹو دور میں آپ گورنمنٹ آف پاکستان ٹوور ازم ڈویژن کے ایڈوائزر رہے اور شمالی و جنوبی پاکستان میں سیاحت کے حوالے سے احسن اقدامات کیے آپ تقریبا دس کتابوں کے مصنف ہیں آپ کی خدمات شاعری، ادبی اور علمی حوالے سے بھی قابل قدر ہیں۔سلطان ظہور اختر کیانی نے پاک افواج میں بھی اپنی خدمات جرات و بہادری سے سر انجام دیں آپ اور آپ کے والد محترم راجا حسن اختر مرحوم کو یہ اعزاز بھی حاصل ہے کہ ان کو تحریک پاکستان کے گولڈ میڈل سے بھی نوازا گیا، قائد اعظم کے حفاظتی گارڈ کے طور پر بھی مامور رہے،راجا سلطان ظہور نے شکوہ ، جواب شکوہ کا انگریزی میں ترجمہ کیا ، اقبال اکادمی کے تا حیات رکن تھے،

معروف گلوکارہ حدیقہ کیانی بھی کرنل (ر) سلطان ظہور اختر کی بھتیجی اور محمود اختر کیانی کی بیٹی ہیں جن کا شجرہ بیسویں پشت میں گکھڑوں کے سردار گکھڑ شاہ سے جا کر ملتا ہے۔

وفات
----

26 مئی 2022ء کو وفات پائی ،
آپ کی نماز جنازہ 27 مئی بروز جمعہ دن ایک بج کے تیس منٹ پہ مسجد اقصی حیدری چوک ، سٹلایٹ ٹاون( راولپنڈی ) میں ادا کی گئی تدفین آبائی قبرستان سخی سبزواری کہوٹہ شہر میں کی گئی ،

حوالہ جات
---------

1. ↑  "آرکائیو کاپی"۔ 09 جون 2021 میں اصل سے آرکائیو شدہ۔ اخذ شدہ بتاریخ 27 مئی 2022  الوسيط `|url-status=` تم تجاهله (معاونت)
2. ↑  "آرکائیو کاپی"۔ 09 جون 2021 میں اصل سے آرکائیو شدہ۔ اخذ شدہ بتاریخ 27 مئی 2022  الوسيط `|url-status=` تم تجاهله (معاونت)
**رچرڈ ولیم سمز** (پیدائش: 23 جولائی 1979ء کو چنہوئی ، زمبابوے روڈیشیا) زمبابوے کا ایک کرکٹ کھلاڑی ہے۔ ایک آل راؤنڈر، وہ مڈل آرڈر میں بیٹنگ کرتا ہے اور دائیں ہاتھ سے آف بریک بولنگ کرتا ہے۔ وہ گیند کے اچھے ڈرائیور ہیں اور سیدھے ہٹر ہیں۔

### بین الاقوامی کیریئر

سمز نے اپنے بین الاقوامی کیریئر کا آغاز 2002ء میں پاکستان کے خلاف ایک ون ڈے میں کیا۔ پاکستان نے پہلے بیٹنگ کرتے ہوئے 50 اوورز میں 305-2 تک پہنچا دیا جس میں سمز نے 49 رنز پر 9 وکٹوں کے بغیر اوورز پھینکے۔ سمز نے پھر 10پر بیٹنگ کی اور 7 رنز ناٹ آؤٹ بنائے جب زمبابوے نے اپنے 50 اوورز میں 295-9 رنز بنائے۔ 2004ء میں وہ ZCU بورڈ کے ساتھ تنازعات میں الجھ گئے اور سمز نے اپنے انگلش کلب کے ساتھ اپنا معاہدہ برقرار رکھنے کے بجائے زمبابوے سے کھیلنے کا انتخاب کیا۔ اب وہ نارفولک کلب، سوارڈسٹن کے لیے کھیلتا ہے۔ وہ ناروچ سکول میں کرکٹ، ہاکی اور رگبی کی کوچنگ بھی کرتے ہیں، بیٹنگ اور باؤلنگ کوچ کے طور پر کام کرتے ہیں۔

### زمبابوے کرکٹ کے بعد

2000ء میں وہ سکاٹ لینڈ میں گلاسگو کے مغرب میں ہیلنسبرگ کے لیے کھیلا۔ وہ گیند کے ساتھ اچھا تھا اور اس نے سیزن میں بلے سے 51 کی اوسط کے ساتھ 2سنچریاں اور 3نوے سنچریاں سکور کیں۔ وہ 2001ء میں دوبارہ واپس آئے اور بہت سارے میچوں کی بارش ہونے کے باوجود وہ 3سنچریاں بنانے میں کامیاب رہے۔ وہ ایک کامیاب رگبی کوچ بن گیا ہے جس نے نورویچ اسکول 1st XV کو ٹوکنہم میں ڈیلی میل واس 2010ء کے فائنل تک کوچنگ دی اور 2007ء میں U14 کو نورفولک کپ جیتنے میں رہنمائی کی۔

### سپورٹس مین

سمز اسکرم ہاف میں رگبی کے ایک قابل ذکر کھلاڑی بھی تھے جنہوں نے زمبابوے سکولوں کی نمائندگی کی۔ اس نے جونیئر سکول سے اوپر کی طرف قومی رگبی ٹیموں کی نمائندگی کی تھی۔ وہ جنوبی افریقہ کے دورے پر زخمی ہو گئے تھے اور اس نے ان کے کرکٹ کیریئر کو متاثر کیا ہے اور اس سے ان کا تھرو کمزور ہو گیا ہے۔ نتیجے کے طور پر وہ کھیلوں کے دوران قریب میں فیلڈ کرنے پر مجبور ہے۔ اس نے کرکٹ پر توجہ دینے کے لیے رگبی چھوڑ دی۔

حوالہ جات
---------
**سالم بن ابی الجعد** (وفات : سنہ 100ھ)، آپ کوفہ کے تابعی اور حديث نبوی کے راویوں میں سے ایک ہیں۔

### سیرت

سالم بن ابی جعد کا شمار اہل کوفہ کے تابعین میں ہوتا ہے اور وہ قبیلہ غطفان کے قبیلوں میں سے ایک قبیلہ بنو اشجع سے تھے۔ آپ نے کوفہ کے علما سے علم سیکھا اور حدیث نبوی کی بہت سی روایتیں سنیں اور آپ سب سے پہلے حدیث لکھنے والوں میں سے تھے۔ سالم بن ابی جعد کی وفات سنہ 100 ہجری میں ہوئی اور یہ عمر بن عبدالعزیز کی جانشینی سن 101 ہجری بتائی گئی ہے اور سلیمان بن عبدالملک کی جانشینی میں سن 97 ہجری یا 98 ہجری میں کی گئی تھی۔

### روایت حدیث

حضرت ثوبان رضی اللہ عنہ سے روایت ہے کہ رسول اللہ صلی اللہ علیہ وسلم کے خادم، جابر بن عبد اللہ بن عمرو بن حرام، عبد اللہ بن عباس، نعمان بن بشیر، عبد اللہ بن عمرو بن العاص رضی اللہ عنہم۔ عبد اللہ بن عمر بن خطاب، انس بن مالک، مغیرہ بن شعبہ، انس بن مالک اور زیاد بن لبید انصاری، سالم بن عبد اللہ بن عمر بن خطاب، صبرہ بن ابی فاکہ ، سلمہ بن نعیم بن مسعود اشجعی، شرحبیل بن سمط، ابو امامہ الباہلی، عبد اللہ بن سبا، عبد اللہ بن محمد بن حنفیہ، علی بن علقمہ انماری، کریب مولیٰ ابن عباس، معدان بن ابی طلحہ اور معرور بن سوید کے غلام، نبیط، ابو برزہ اسلمی، ابو سعید خدری، ابو الملیح بن اسامہ الہذلی ، ابو ہریرہ اور ام درداء صغریٰ
اس کی سند سے روایت ہے: حکم بن عتیبہ، قتادہ بن دعامہ، منصور بن معتمر، سلیمان بن مہران الاعمش، حسین بن عبدالرحمٰن، ان کے بیٹے حسن بن سالم بن ابی الجعدۃ۔ حسن بن مروان، عبدہ بن ابی لبابہ، ابو حسین، عثمان بن عاصم الاسدی، عثمان بن مغیرہ ثقفی، عمرو بن دینار اور ابو اسحاق الحمدانی، عمرو بن مرہ، موسیٰ بن مسیب اور یزید بن ابی زیاد۔

### جراح اور تعدیل

ابن سعد نے اس کے بارے میں کہا: "وہ ثقہ تھے اور اس کے پاس بہت سی حدیثیں تھیں" اور ذہبی نے کہا: "ثقہ لوگوں میں سے ایک"۔ وہ علم کا متلاشی تھا۔" یحییٰ بن معین، ابو زرعہ الرازی اور نسائی نے کہا ثقہ ہے۔ جیسا کہ محدثین کے گروہ نے ان سے بیان کیا ہے۔

### وفات

آپ نے 100ھ میں وفات پائی ۔

حوالہ جات
---------

1. ↑  سير أعلام النبلاء» الطبقة الثانية» سالم بن أبي الجعد آرکائیو شدہ 2016-09-27 بذریعہ وے بیک مشین
2. ↑  تهذيب الكمال للمزي» سَالِم بن أَبِي الجعد آرکائیو شدہ 2016-09-27 بذریعہ وے بیک مشین
3. ↑  الطبقات الكبرى لابن سعد - سَالِمُ بْنُ أَبِي الْجَعْدِ آرکائیو شدہ 2016-09-27 بذریعہ وے بیک مشین [*مردہ ربط*]
یہ سابق صدر پاکستان پرویز مشرف کی لکھی ہوئی انگریزی کتاب (In the Line of Fire) کا اردو ترجمہ ہے۔ یہ کتاب پرویز مشرف کی یادداشتوں پر مبنی ہے۔ اس کتاب کی پرنٹنگ پہلی مرتبہ 25 ستمبر، 2006ء میں ہوئی۔ اس کتاب کو پرویز مشرف کی آپ بیتی بھی کہا جاتاہے۔

خلاصہ
-----

کتاب کے آغاز میں اُس وقت کی صورت حال کا خاکہ کھینچا گیا ہے جس وقت مشرف نے پاکستانی فوج میں شمولیت اختیار کی تھی۔ مصنف نے اپنے بچپن اور پھر تعلیم کا بھی تذکرہ کیا ہے۔ مصنف نے اپنے ترکی میں قیام پر ایک الگ باب لکھا ہے، جس میں مصنف نے ایک بچے کے طور پر ترکی میں قیام اور اپنے والدین کی زندگی کے بارے میں بھی بات کی ہے، جو غربت کے باوجود سماجی سرگرمیوں میں دل کھول کر حصہ لیتے تھے۔ اس میں مصنف نے اپنی زندگی کے اہم واقعات کا تذکرہ بھی کیا ہے، جن میں بچپن میں آم کے درخت سے گرنے پر زخمی ہونے، اپنے استاد کے خطوط کے ڈبے میں ٹائم بم اور بے کار ربن لگانے اور پاکستان ملٹری اکیڈمی میں داخلے کے دنوں کا تذکرہ بھی کیا ہے، جس کو وہ دنیا کی بہترین ترین اکیڈمی قرار دیتے ہیں۔ اس کے علاوہ اس میں انھوں نے اپنے پاکستانی سیاست پر اپنے خیالات اور پاکستانی فوج کے اُن افسروں کا بھی ذکر کیا ہے، جن کے کردار کو وہ مثالی سمجھتے ہوئے، انھیں اپنا آئیڈیل کہتے ہیں۔ اس کے علاوہ مصنف نے پاکستان کی روایتی جمہوریت پر بھی تنقید کرتے ہوئے کہا ہے کہ آرمی کو بار بار مداخلت پر مجبور کیا گیا تاہم پاکستان آرمی نے ہمیشہ اپنے آپ کو سیاست سے دور اور الگ رکھا۔ انھوں نے وزیرِ اعظم ذوالفقار علی بھٹو کے دور میں لگائے گئے مارشل لا کے بارے میں اپنے تحفظات سے بھی آگاہ کیا اورمحمد ضیاء الحق کے دورمیں لگائے گئے مارشل لا میں اپنے کردار کا بھی تذکرہ کیا۔ اس کے علاوہ مصنف نے پاکستان آرمی میں دوران ملازمت اپنے مختلف کرداراور فطرتی ترغیبی صلاحیتوں کے بارے میں بھی لکھا ہے۔ وہ پاکستان آرمی کا کمانڈر ہونے کو اپنے لیے انتہائی زیادہ باعثِ افتخار سمجھتے ہیں۔ انھوں نے مختلف مہمات و مشقوں کی نگرانی کی اور ان کا کہنا ہے کہ کامیابی کی بڑی وجہ ان کی قیادت تھی۔
**سبسٹریٹ** ایک اصطلاح ہے جو میٹریل سائنس اور انجینئرنگ میں اس بنیادی مواد کی وضاحت کے لیے استعمال ہوتی ہے جس پر پروسیسنگ کی جاتی ہے۔ اس سطح کو نئی فلم یا مواد کی تہوں جیسے جمع شدہ کوٹنگز depositedcoatings بنانے کے لیے استعمال کیا جا سکتا ہے۔ یہ وہ بنیاد ہو سکتی ہے جس پر پینٹ، چپکنے والی اشیاء یا چپکنے والی ٹیپ کو لگایا جاتا ہے۔

ایک عام سبسٹریٹ سخت ہو سکتا ہے جیسے دھات، کنکریٹ یا شیشہ، جس پر کوٹنگ جمع ہو سکتی ہے۔ لچکدار سبسٹریٹس بھی استعمال ہوتے ہیں۔ تمام کوٹنگ کے عمل کے ساتھ، سبسٹریٹ کی سطح کی حالت بعد کی تہوں کے جوڑ کو سختی سے متاثر کر سکتی ہے۔ اس میں صفائی، ہمواری، سطح کی توانائی، نمی وغیرہ شامل ہو سکتے ہیں۔ کچھ سبسٹریٹ انیسوٹروپک ہوتے ہیں یعنی جن کی سطح کی خصوصیات رخ کے لحاظ سے مختلف ہوتی ہیں: ایسی اشیاء میں لکڑی اور کاغذ کی مصنوعات شامل ہیں۔

کوٹنگز
------

 تفصیلی مضمون کے لیے **ملمع کاری** ملاحظہ کریں۔کوٹنگ مختلف طریقوں سے ہو سکتی ہے:

* چپکنے والی اشیاء اور چپکنے والی ٹیپیں
* کوٹنگ اور پرنٹنگ کے عمل
* کیمیائی بخارات کا ذخیرہ اور طبیعی بخارات کا ذخیرہ
* تبدیلی کی کوٹنگ

* انوڈائزنگ یا دھاتی ملمع کاری
* کرومیٹ کنورژن کوٹنگ
* پلازما الیکٹرولائٹک اوکسیڈائزیشن
* فاسفیٹ (کوٹنگ)

* پینٹ

* انامیل (پینٹ)
* پاؤڈر کوٹنگ
* صنعتی کوٹنگ
* سلیکیٹ معدنی پینٹ
* فیوژن بانڈڈ ایپوکسی کوٹنگ (ایف بی ای کوٹنگ)

* تیل پلانے والی ، ایک قسم کی پلیٹ اسٹیل کوٹنگ۔
* ملمع چڑھانا

* غیر برقی ملمع کاری
* برقی کیمیائی ملمع کاری

* پولیمر کوٹنگز، جیسے ٹیفلون
* پھٹا ہوا یا ویکیوم کے ذریعے جمع شدہ مواد
* انامیل (کانچ)

آپٹکس میں، شیشے کو آپٹیکل کوٹنگ کے لیے سبسٹریٹ کے طور پر استعمال کیا جا سکتا ہے یا تو انعکاس کو کم کرنے کے لیے اینٹی ریفلیکشن کوٹنگ یا آئینے کی کوٹنگ اس کی چمک بڑھانے کے لیے۔

سبسٹریٹ ایک انجینئرڈ سطح بھی ہو سکتا ہے جہاں غیر ارادی یا قدرتی عمل ہوتا ہے، جیسے:

* فاؤلنگ
* کٹائو یا زنگ لگنا
* بائیوفولنگ
* متضاد عمل انگیزی
* انجذاب

مزید دیکھیے
-----------

* ملمع کاری کی تکنیکوں کی فہرست
* پتلی فلم
* ویٹنگ wetting گیلا کرنا
**سداشیو گنپتراؤ "سادو" شنڈے** (پیدائش: 18 اگست 1923ء، بمبئی) | (انتقال: 22 جون 1955ء بمبئی) ایک بھارتی کرکٹ کھلاڑی تھا جس نے 1946ء سے 1952ء تک سات ٹیسٹ کھیلے ان کی بیٹی، پرتیبھا پوار، سیاست دان شرد پوار کی بیوی ہیں۔

### کیریئر

ایک لیگ سپنر شندے کو "کمزور اور ولولے" کے طور پر بیان کیا گیا۔  لیگ بریک اور روایتی گوگلی کے علاوہ شندے ایک مختلف گوگلی بھی پھینک سکتے تھے۔ سوجیت مکھرجی کے مطابق، "آرتھوڈوکس کلائی ٹیڑھی غلط ان کے بعد آنے کے بعد، اس ترسیل نے ہمیشہ ایک ناگوار حیرت کو جنم دیا۔ تیسری انگلی کے اوپری حصے کو پھاڑ دیا گیا، یہ پچ سے غیر متوقع طور پر تیزی سے نکل گیا۔ اس کے شارٹ پچ کرنے کے رجحان نے خفیہ ہتھیار کے طور پر اس کی افادیت کو ختم کر دیا لیکن صحیح طریقے سے پچ کرنے پر عملی طور پر ناقابل عمل تھا۔"  فرسٹ کلاس کرکٹ میں شندے کی پہلی نمایاں کارکردگی 186 رن کے عوض 5 رن تھی جس نے 1943-44ء میں بمبئی کے خلاف مہاراشٹر کے لئے 75.5 اوورز میں لیا جب کہ وجے مرچنٹ نے بمبئی کے لئے 359\* رن بنائے۔ انہوں نے 1946ء میں ہندوستانی ٹیم کے ساتھ انگلینڈ کا دورہ کیا اور ٹور میچوں میں 39 وکٹیں حاصل کیں۔ لارڈز میں ایک ٹیسٹ میچ میں اپنی واحد پیشی میں وہ روسی مودی کے ساتھ آخری وکٹ کے لیے 43 کے سٹینڈ میں شامل تھے لیکن گیند کے ساتھ کچھ نہیں کر سکے۔ اگلے پانچ سالوں میں، اس نے صرف ایک اور ٹیسٹ کھیلا۔ ٹیسٹ میں ان کی ایک بڑی کامیابی 1951-52ء میں دہلی میں انگلینڈ کے خلاف ملی۔ انہیں سیریز کے پہلے دن لنچ سے عین قبل تیسری تبدیلی کے طور پر باؤلنگ کے لیے لایا گیا تھا۔ لنچ کے فوراً بعد اس نے گوگلی کے ساتھ ڈان کینیون کے مڈل اسٹمپ کو بولڈ کیا، اور اس کے بعد جیک رابرٹسن ایل بی ڈبلیو اور ڈونلڈ کار کو وکٹ کیپر نانا جوشی نے لیگ بریک پر کیچ آؤٹ کیا۔ اس وقت وہ 8-2-16-3 تھے۔ چائے کے بعد انہوں نے مزید تین وکٹیں حاصل کیں کیونکہ انگلینڈ کی ٹیم 203 رنز پر آؤٹ ہو گئی تھی۔ شندے کے اعداد و شمار 6/91 تھے۔ ہندوستان نے پہلی اننگز میں شاندار برتری حاصل کی اور دوسری اننگز میں انگلینڈ کو آؤٹ کرنے کے لیے دو دن باقی تھے۔ لیکن شندے نے اپنی گیند بازی میں سات مواقع گنوا دئیے،  سب سے اہم جوشی اور متبادل کھلاڑی دتاجی راؤ گائیکواڑ نے اور انگلینڈ میچ بچانے میں کامیاب رہا۔ شنڈے خود بھی رن آؤٹ سے محروم رہے۔ شندے کو 1952ء میں انگلینڈ جانے والی ٹیم میں جگہ ملی (ممکنہ طور پر سبھاش گپتے کی قیمت پر)۔ انہوں نے ٹور میچوں میں مزید 39 وکٹیں حاصل کیں لیکن لیڈز میں پیٹر مے کی وکٹ ٹیسٹ میں ان کی آخری وکٹ تھی۔ کم از کم دس اننگز کو دیکھتے ہوئے شندے ان دو ٹیسٹ کرکٹرز میں سے ایک ہیں جن کی بیٹنگ اوسط ان کے سب سے زیادہ سکور سے زیادہ ہے۔  دوسرے پاکستانی کرکٹر انٹاؤ ڈی سوزا تھے۔  شندے نے رنجی ٹرافی میں مہاراشٹر، بمبئی اور بڑودہ کی نمائندگی کی اور فرسٹ کلاس میچوں میں 230 وکٹیں حاصل کیں۔

### انتقال

ان کا انتقال 22 جون، 1955ء 31 سال 308 دن کی عمر میں بمبئی (اب ممبئی)، مہاراشٹر، ٹائیفائیڈ سے ہوا۔  شندے بی سی سی آئی کے سابق صدر شرد پوار کے سسر ہیں۔

### مزید دیکھیے

* کرکٹ
* ٹیسٹ کرکٹ
* بھارت قومی کرکٹ ٹیم
* بھارت کے ٹیسٹ کرکٹ کھلاڑیوں کی فہرست

حوالہ جات
---------

1. 1 2 3  Sujit Mukherjee, *Playing for India*, Orient Longman, 1988, pp. 217-219
2. 1 2  Bill Frindall (2009)۔ Ask Bearders۔ BBC Books۔ صفحہ: 91–92۔ ISBN 978-1-84607-880-4
3. ↑  Christopher Martin-Jenkins, *The Complete Who's Who of Test Cricketers*